钦定古今图书集成/理学汇编/学行典/第246卷 > 王之璘
## 钦定古今图书集成/理学汇编/学行典/第246卷 > 王之璘

按《青阳县志》：“王之璘，十五都人，字伯玉，号锺台。赋性
沈静，孝友敬爱，温然如处子。居恒行不由径，非公不
出。惟嗜古好学，遍交诸名公，皆称其品似陈仲弓。崇
祯乙亥，诏征辟贤良，郡守石引以璘名应，坚辞不起。
乐道高隐，名重一时。癸未，悍帅左良玉南下，捐金鸠
众，城守获全。又置义田百亩，赡族之贫者。所著有《锺
台令集》《易经钩解补》《读书抄》《大易神策》等书。”